Tarybos reglamentas (EB, EAPB, Euratomas) Nr. 1198/98
1998 m. birželio 5 d.
iš dalies keičiantis Reglamentą (Euratomas, EAPB, EEB) Nr. 549/69, nustatantį Europos Bendrijų pareigūnų ir kitų tarnautojų kategorijas, kurioms taikomos Protokolo dėl Bendrijų privilegijų ir imunitetų 12 straipsnio, 13 straipsnio antrosios pastraipos ir 14 straipsnio nuostatos
EUROPOS SĄJUNGOS TARYBA,
atsižvelgdama į Europos Bendrijų jungtinės Tarybos ir jungtinės Komisijos steigimo sutartį,
atsižvelgdama į Europos Bendrijų protokolą dėl privilegijų ir imunitetų, ypač į jo 16 ir 23 straipsnius,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
atsižvelgdama į Teisingumo Teismo nuomonę [3],
atsižvelgdama į Audito Rūmų nuomonę [4],
(1) kadangi Europos pinigų institutas pareiškė nuomonę [5];
(2) kadangi jau yra įsteigtas Europos centrinis bankas;
(3) kadangi yra būtina išplėsti, įtraukiant Europos centrinį banką, Reglamento (Euratomas, EAPB, EEB) Nr. 549/69 [6] taikymą, siekiant užtikrinti, kad Europos centrinio banko personalo nariai, atsižvelgiant į jų pareigas ir atsakomybę bei į jų ypatingą padėtį, galėtų naudotis tomis pačiomis privilegijomis, imunitetais ir lengvatomis,
PRIĖMĖ ŠĮ REGLAMENTĄ:
1 straipsnis
Reglamento (Euratomas, EAPB, EEB) Nr. 549/69 4a straipsnis panaikinamas nuo tos dienos, kai užbaigiamas Europos pinigų instituto likvidavimas.
2 straipsnis
"4c straipsnis
Nepažeidžiant Protokolo dėl Europos Bendrijų privilegijų ir imunitetų 23 straipsnio nuostatų, taikomų Europos centrinio banko Valdančiosios tarybos ir Generalinės tarybos nariams, privilegijos ir imunitetai, nustatyti Protokolo 12 straipsnyje, 13 straipsnio antroje pastraipoje ir 14 straipsnyje, taikomi tokiomis pat sąlygomis ir apimtimi kaip numatyta šio reglamento 1, 2 ir 3 straipsniuose:
- Europos centrinio banko personalui,
- asmenims, gaunantiems Europos centrinio banko mokamas invalidumo, ištarnauto laiko arba maitintojo netekimo pensijas."
3 straipsnis
Šis reglamentas taikomas nuo 1998 m. birželio 1 d.
4 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1998 m. birželio 5 d.